SAG-toekennings: Jennifer Aniston, Brad Pitt albei wennersBrad Pitt soen die SAG-beeldjie waarmee hy vereer is vir sy rol in ‘Once Upon a Time in Hollywood’ in Los Angeles. (Foto: Chris Pizzello) Vanjaar se rooitapytseisoen is steeds in volle swang met die 26ste jaarlikse Screen Actors Guild (SAG)-toekennings wat Maandagoggend 03:00 (SA tyd) in Los Angeles in die VSA uitgedeel is. Soos die naam van die SAG-pryse aandui kom akteurs in rolprente én televisiereekse (anders as byvoorbeeld die Oscars wat net die rolprentwêreld in die oog het) ter sprake. Daar is egter minder kategorieë wat die SAG-prysaand die kortste toekenningsgeleentheid van die seisoen maak. Sam Rockwell en Michelle Williams is onderskeidelik met die pryse vir beste akteur en aktrise in ŉ televisie- of kortreeks vereer vir hul rolle in Fosse/Verdon. Dit is ŉ Amerikaanse biografiese reeks met Rockwell wat die rol van die regisseur-choreograaf Bob Fosse vertolk en Williams dié van die aktrise Gwen Verdon. Die reeks vertel die verhaal van Fosse en Verdon se moeilike persoonlike en professionele verhouding. Die reeks is op die biografie deur Sam Wasson geskoei. Jennifer Aniston aanvaar haar SAG-toekenning vir haar rol in “The Morning Show” in Los Angeles. (Foto: Chris Pizzello) Jennifer Aniston is met die toekenning vir beste aktrise in ŉ dramareeks vereer vir haar spel in The Morning Show. Sy vertolk die rol van die nuusprogramaanbieder Alex Levy. Aniston is ook ŉ medevervaardiger van dié reeks, wat reeds vele toekennings gewen het. Aniston het stof in die oë van aktrises soos Olivia Colman (The Crown), Helena Bonham Carter (The Crown), Jodie Comer (Killing Eve) en Elisabeth Moss (The Handmaid’s Tale) geskop. Die prys vir beste akteur in ŉ dramareeks is toegeken aan Peter Dinklage vir sy vertolking van die rol van Tyrion Lannister in die uiters gewilde reeks Game of Thrones. Sterling K. Brown (This is Us), Steve Carrell (The Morning Show), Billy Crudup (The Morning Show) en David Harbour (Stranger Things) is ook in dié kategorie benoem. Jennifer Aniston en Brad Pitt is albei huis toe met ‘n SAG-toekenning. (Foto’s: Jordan Strauss/Invision/AP) Joaquin Phoenix, wat vir ŉ Oscar benoem is vir sy rol in die rolprent Joker, is met die SAG-prys vir beste akteur in ŉ rolprenthoofrol vereer terwyl Renée Zellweger aangewys is as beste aktrise in ŉ hoofrol vir haar rol as Judy Garland in die biografiese rolprent Judy. Die Once Upon a Time in Hollywood-akteur Brad Pitt is met die beeldjie vir beste akteur in ŉ ondersteunende rol huis toe. Laura Dern het gewen in die kategorie vir beste aktrise in ŉ ondersteunende rol vir Marriage Story. Die akteur Robert de Niro (76) is vereer met ŉ SAG-toekenning vir sy lewensbydrae tot die wêreld van die silwerdoek en die kassie sowel as sy humanitêre prestasies. Hier is die volledige lys van wenners: Beste akteur in ’n televisie- of kortreeks Mahershala Ali, True Detective Russell Crowe, The Loudest Voice Jared Harris, Chernobyl Jharrel Jerome, When They See Us Sam Rockwell, Fosse/Verdon (wenner) Beste aktrise in ’n televisie- of kortreeks Patricia Arquette, The Act Toni Collette, Unbelievable Joey King, The Act Emily Watson, Chernobyl Michelle Williams, Fosse/Verdon (wenner) Beste akteur in ’n dramareeks Sterling K. Brown, This Is Us Steve Carell, The Morning Show Billy Crudup, The Morning Show Peter Dinklage, Game of Thrones (wenner) David Harbour, Stranger Things Beste aktrise in ’n dramareeks Jennifer Aniston, The Morning Show (wenner) Helena Bonham Carter, The Crown Olivia Colman, The Crown Jodie Comer, Killing Eve Elisabeth Moss, The Handmaid’s Tale Beste akteur in ’n komediereeks Alan Arkin, The Kominsky Method Michael Douglas, The Kominsky Method Bill Hader, Barry Andrew Scott, Fleabag Tony Shalhoub, The Marvelous Mrs. Maisel (wenner) Beste aktrise in ’n komediereeks Christina Applegate, Dead to Me Alex Borstein, The Marvelous Mrs. Maisel Rachel Brosnahan, The Marvelous Mrs. Maisel Catherine O’Hara, Schitt’s Creek Phoebe Waller-Bridge, Fleabag (wenner) Beste spel deur ’n ensemble in ’n dramareeks Big Little Lies The Crown (wenner) Game of Thrones The Handmaid’s Tale Stranger Things Beste spel deur ’n ensemble in ’n komediereeks Barry Fleabag The Kominsky Method The Marvelous Mrs. Maisel (wenner) Schitt’s Creek Beste toertjies deur ’n ensemble vir ’n drama- of komediereeks Game of Thrones (wenner) GLOW Stranger Things The Walking Dead Watchmen Beste akteur in ’n hoofrol Christian Bale, Ford v Ferrari Leonardo DiCaprio, Once Upon a Time … in Hollywood Adam Driver, Marriage Story Taron Egerton, Rocketman Joaquin Phoenix, Joker (wenner) Beste aktrise in ’n hoofrol Cynthia Erivo, Harriet Scarlett Johansson, Marriage Story Lupita Nyong’o, Us Charlize Theron, Bombshell Renée Zellweger, Judy (wenner) Beste akteur in ’n ondersteunende rol Jamie Foxx, Just Mercy Tom Hanks, A Beautiful Day in the Neighborhood Al Pacino, The Irishman Joe Pesci, The Irishman Brad Pitt, Once Upon a Time … in Hollywood (wenner) Beste aktrise in ’n ondersteunende rol Laura Dern, Marriage Story (wenner) Scarlett Johansson, Jojo Rabbit Nicole Kidman, Bombshell Jennifer Lopez, Hustlers Margot Robbie, Bombshell Beste rolverdeling in ’n vollengte rolprent Bombshell The Irishman Jojo Rabbit Once Upon a Time … in Hollywood Parasite (wenner) Beste toertjies deur ’n ensemble in ’n vollengte rolprent Avengers: Endgame (wenner) Ford v Ferrari The Irishman Joker Once Upon a Time … in Hollywood Bronne: CNN, E! News